कर्मबीर कत्ल केस: मां ने कहा 5 माह बाद दर्ज किया केस, पर गिरफ्तारी नहीं
पंचकूला पुलिस कैसे काम करती है आप भी समझ लीजिए। एक मां ने अपने बेटा तो खो दिया, लेकिन अब उसके कत्ल के आरोपियों को भी पुलिस गिरफ्तार नहीं कर रही है। सकेतड़ी में रहने वाली एक मां का कहना है कि सितंबर में उनके बेटे कर्मबीर को जहर देकर मारा गया। पहले तो पुलिस मर्डर का केस ही दर्ज नहीं कर रही थी। विसरा रिपोर्ट आई और 5 महीने बाद मर्डर का केस दर्ज किया गया। रिपोर्ट में आया कि जहर खिलाने से कर्मबीर की मौत हुई और शरीर पर चोट का निशान है तो इसके बाद कर्मबीर के दोस्त और उसकी मां के खिलाफ धारा-302, 328 के तहत दर्ज किया है। अब पुलिस इन्हें गिरफ्तार नहीं कर रही है। कर्मबीर की मां का कहना है कि पुलिस आगे की कार्रवाई नहीं कर रही। 13 सितंबर 2016 को सकेतड़ी में रहने वाला कर्मबीर अपने दोस्त के साथ घर से यह बोलकर गया था कि वह चंडीगढ़ के किसी कॉलेज में जा रहा है।
hin_Deva hin_Deva